b'\n_START_ARTICLE_\nZemljopis Srbije\n_START_SECTION_\nTlo\n_START_PARAGRAPH_\nPosljedica slo\xc5\xbeene geolo\xc5\xa1ko-litolo\xc5\xa1ke podloge, razli\xc4\x8ditog stupnja okomite ra\xc5\xa1\xc4\x8dlanjenosti reljefa i klimatskih specifi\xc4\x8dnosti pojedinih krajeva je velika raznovrsnost tipa zemlji\xc5\xa1ta. Podru\xc4\x8dje Vojvodine nalazi se ve\xc4\x87inom na visokoplodnom \xc4\x8dernozemom, a podru\xc4\x8dja uz rijeke i rubna podru\xc4\x8dja Banata uz granicu s Rumunjskom na ritskoj crnici i aluvijalnom zemlji\xc5\xa1tu._NEWLINE_Sjeverozapadni dio sredi\xc5\xa1nje Srbije pokrivaju  pseudogleji i lesivirana zemlji\xc5\xa1ta i eutri\xc4\x8dna sme\xc4\x91a tla (gajnja\xc4\x8de)._NEWLINE_Na pomoravskom podru\xc4\x8dju prevladavaju aluvijalna zemlji\xc5\xa1ta, zemlji\xc5\xa1ta na rastresitim supstratima (rendzine), smonica i kisela sme\xc4\x91a zemlji\xc5\xa1ta._NEWLINE_Na vapnena\xc4\x8dko-dolomitskim stijenama brdsko-planinskog podru\xc4\x8dja ju\xc5\xbeno od Save i Dunava prevladava crnica i sme\xc4\x91a zemlji\xc5\xa1ta.'